|  |
| --- |
| Формуляр за частична предварителна оценка на въздействието\*(Приложете към формуляра допълнителна информация/документи) |
| **Институция:** **Министерство на земеделието, храните и горите** | **Нормативен акт: Проект на Постановление на Министерския съвет за изменение и допълнение на нормативни актове** |
| **За включване в оперативната програма на Министерския съвет за периода: 01.01.2020 – 30.06.2020 г.** | **Дата: 27.12.2019 г.** |
| **Контакт за въпроси:** **Диана Филева****Дирекция „Правни дейности и законодателство на Европейския съюз”** | **Телефон:** **985 11 115** |
| **1. Дефиниране на проблема:** * 1. *Кратко опишете проблема и причините за неговото възникване. Посочете аргументите, които обосновават нормативната промяна.*

 Необходимо е прецизиране на функции на второстепенни разпоредители с бюджет към министъра на земеделието, храните и горите и подобряване на административния капацитет в определени административни звена, което ще доведе и до промяна на числеността на щатните им бройки. Изменят се: І. **Устройствения правилник на Държавен фонд Земеделие**, (Обн., ДВ, бр. 55 от 20.07.2012 г., изм., бр. 60 от 2014 г., бр. 30 от 2015 г., бр. 34 от 2016 г. и бр. 2 от 2018 г.) ІІ. **Устройствения правилник на Изпълнителна агенция „Сертификационен одит на средствата от европейските земеделски фондове”,** (Обн., ДВ, бр. 32 от 2016 г.; изм. бр. 68 от 2016 г., бр. 94 от 2017 г. и бр. 104 от 2018 г.); ІІІ. **Устройствения правилник на Изпълнителната агенция по рибарство и аквакултури** (Обн. ДВ. бр.41 от 2010 г., изм. бр.14 от 2012 г., бр.91 от 2013 г., бр.29 от 2015 г. и бр.62 от 2016 г. ІV. **Устройствения правилник на Центъра за оценка на риска по хранителната верига** (Обн. ДВ. бр.71 от 2016 г.) V. **Постановление № 173 на Министерския съвет от 2011 г. за приемане на Устройствен правилник на Изпълнителната агенция по горите** (обн., ДВ, бр. 49 от 2011 г., изм., бр. 48 от 2012 г., бр. 91 от 2013 г., изм. бр. 29 от 2015 г., бр. 32 и 71 от 2016 г., бр. 94 от 2017 г. и бр. 2, 64, 66 и 104 от 2018 г.) VІ. **Постановление № 125 на Министерския съвет от 2006 г. за приемане на Устройствен правилник на Министерството на земеделието и храните** (обн., ДВ, бр. 48 от 2006 г.; изм. и доп., бр. 15, 62 и 77 от 2007 г., бр. 71, 76 и 83 от 2008 г., бр. 3, 42, 84 и 90 от 2009 г., бр. 4, 22, 41, 84 и 101 от 2010 г., бр. 9, 15, 49, 50, 52, 59 и 72 от 2011 г., бр. 14, 48, 84 и 103 от 2012 г., бр. 77 от 2013 г., бр. 29, 50 и 68 от 2015 г., бр. 12, 32, 62, 71 и 76 от 2016 г., бр. 55 и 94 от 2017 г. и бр. 64 и 66 от 2018 г.)* 1. *1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*

 **І. Държавен фонд „Земеделие”:** Във връзка с промените в Наредба № 4 от 2017 г. за прилагане на мярка 14 "Хуманно отношение към животните" от Програмата за развитие на селските райони за периода 2014 – 2020 г. и добавени нови функции по прилагане мярка 14 от Програмата за развитие на селските райони 2014-2020 се налага промяна в административните звена в структурата на ДФЗ. По реда на тази наредба се подпомагат земеделски стопани, които се задължават да спазват доброволно поети ангажименти за изпълнение на дейности, допринасящи за хуманното отношение към едрите преживни животни (ЕПЖ) и/или дребните преживни животни (ДПЖ), които надхвърлят задължителните минимални стандарти съгласно правото на Европейския съюз. Прилагането на тази мярка обосновава необходимост от разписване на функции на административно звено в ДФЗ, което да приема и изплаща финансовата помощ по подадените по мярката заявления. В тази връзка се добавят текстове, които да определят структурата в ДФЗ, която да отговаря за изпълнение на мярка 14 като методически ръководи и контролира териториалните структури при изпълнение на задълженията им по цитираната мярка. Административния капацитет се налага да бъде увеличен с 6 щатни бройки.На следващо място поради приключили ангажименти по програма САПАРД съответната дирекция се закрива. Също така е необходимо прецизиране на функциите разписани в Устройствения правилник за дейността на дирекция „Вътрешен одит“, дирекция „Противодействие на измамите”, дирекция „Обществени поръчки“, дирекция „Правна” и на Инспектората. Във връзка с обезпечаване изпълнението на цялостен контрол от ДФ „Земеделие“ на големия набор от изисквания по „Кръстосано съответствие“ се налага увеличаване на административния капацитет в дирекция „Технически инспекторат“ и в областните дирекции на Държавен фонд „Земеделие“ с 12 щатни бройки. В своята същност „Кръстосаното съответствие“ представлява набор от правила които е необходимо да бъдат спазвани, за да получават земеделските стопани пълния размер на финансовите инструменти за подпомагане (субсидии). Тези правила са изложени в националните стандарти за добро земеделско и екологично състояние (НС за ДЗЕС) и в законоустановените изисквания за управление (ЗИУ). На основание чл. 42, ал. 2 от Закона за подпомагане на земеделските производители министърът на земеделието, храните и горите одобрява със заповед ръководство за прилагане на законоустановените изисквания за управление и методика за прилагане на кръстосаното съответствие, както и промените в тях, и ги публикува на [интернет страницата](http://www.mzh.government.bg) на министерството.Към момента ДФЗ-РА извършва проверки на място на НС за ДЗЕС и 2 ЗИУ (с 33 изисквания), като останалите 11 ЗИУ (с 99 изисквания) се проверяват от Българска агенция по безопасност на храните, като разширяването на обхвата на проверките и коя администрация какви проверки ще извършва ще се определи със заповедта на министъра на земеделието, храните и горите, издадена на основание чл. 42, ал. 2 от ЗПЗП. Разширяването обхвата на контрола по „Кръстосано съответствие“, който ще се извършва от ДФЗ е продиктувано от незадоволителни констатации по извършени одити от страна на структурите на Европейската комисия, ангажирани в одит на изпълнението на законодателството в областта на земеделието, в частта на проверките по кръстосано съответствие. С предложените действия ще се постигне увереност на държавата по отношение изпълнението на ангажиментите, свързани с прилагане на изискванията на европейското и национално законодателство. Увеличаването на числеността на ДФЗ с общо 18 бройки ще бъде за сметка на намаляване числеността на ИАРА с 6 бройки и на регионалните дирекции по горите към Изпълнителна агенция по горите с 12 бройки. **ІІ. Изпълнителна агенция „Сертификационен одит на средствата от европейските земеделски фондове”**ИА СОСЕЗФ изпълнява функции на: 1. сертифициращ орган по Европейския фонд за гарантиране на земеделието (ЕФГЗ) и Европейския земеделски фонд за развитие на селските райони (ЕЗФРСР);2. одитен орган по Европейския фонд за морско дело и рибарство (ЕФМДР).Необходимо е спазване на нормативно определени срокове и качествено изпълнение на одитните ангажименти по ЕФГЗ, ЕЗФРСР и ЕФМДР в съответствие с изискванията на приложимите регламенти на Европейския съюз и международно признатите одитни стандарти.  За целите на подготовка на одитните мисии се ангажира съществен човешки ресурс. Анализът показва, че се ангажират средно по седем човека за четири седмици на мисия (две за подготовка на информацията, една за участие в самата одитна мисия, и една за последващо доуточняване на възникнали казуси и изпращане на допълнителна информация).  В резултат на отделеното време за подготовка, провеждане и последваща комуникация, към момента има забавяне в изпълнението на графика за годишния сертификационен одит за финансова 2019 година. За да се минимизира риска от изоставане при изпълнението на основната функция на агенцията като сертифициращ орган, а именно своевременното и качествено извършване на сертификация на сметките по ЕФГЗ и ЕЗФРСР са необходими две допълнителни щатни бройки за дирекция „Одитни дейности по европейските земеделски фондове“. **ІІІ. Изпълнителната агенция по рибарство и аквакултури** Прецизират се функциите на Главна дирекция „Рибарство и контрол”, а дирекция "Структурни фондове по рибарство" с адрес: гр. София, бул. Христо Ботев 17 с 13 щатни бройки се закрива, като 6 щатни бройки преминават към ДФЗ, а останалите към други административни звена на ИАРА. **ІV. Центъра за оценка на риска по хранителната верига** Прецизират се функции на Дирекция "Комуникация на риска, обучение и Контактен център", тъй като Платформата за обмен на информация (IEP) на ЕОБХ вече не съществува, системата за управление на документите (DMS) остава само с административни функции считано от март 2020 г., а експертната база данни към ЕОБХ също вече не съществува. Увеличават се щатните бройки в дирекция „Продукти за растителна защита, активни вещества, антидоти и синергисти”, тъй като са необходими допълнителни експерти оценители за продукти за растителна защита и активни вещества. Към момента научна оценка очакват два пъти повече досиета на продукти отколкото позволява административния капацитет на дирекцията.Увеличението на числеността на персонала в ИА СОСЕЗФ с 2 бройки и в ЦОРХВ с 4 бройки ще бъде за сметка на числеността на регионалните дирекции по горите към Изпълнителна агенция по горите. Описаните по-горе промени не могат да бъдат решени в рамките на съществуващата нормативна уредба или чрез промяна в организацията на работа.*1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?* Не са извършени последващи оценки на нормативните актове. |
| 1. **Цели:**

І. Държавен фонд „Земеделие“ Оптимизиране на функциите на част от административните звена на Държавен фонд „Земеделие“.Ефективен контрол по прилагане на мярка 14 от ПРСР 2014-2020 и на изискванията по „Кръстосаното съответствие”.ІІ. Изпълнителна агенция „Сертификационен одит на средствата от европейските земеделски фондове”Оптимизиране на работата.ІІІ. Изпълнителната агенция по рибарство и аквакултуриОптимизиране на функциите на част от административните звена на ИАРАІV. Центъра за оценка на риска по хранителната веригаОптимизиране на работата. |
| 1. **Идентифициране на заинтересованите страни:**

Държавен фонд „Земеделие“;Изпълнителна агенция „Сертификационен одит на средствата от европейските земеделски фондове”;Изпълнителната агенция по рибарство и аквакултури;Центъра за оценка на риска по хранителната верига;Регионалните дирекции по горите – 16 бр. |
| **4. Варианти на действие:** **Вариант 0 „Без действие”**І. Държавен фонд „Земеделие“Няма да се повиши ефективността на работния процес и на осъществявания контрол.ІІ. Изпълнителна агенция „Сертификационен одит на средствата от европейските земеделски фондове”Остава вероятността от неспазване на сроковете за изпълнение и качеството на резултатите от одитната дейност на дирекция „Одитни дейности по европейските земеделски фондове“.ІІІ. Изпълнителната агенция по рибарство и аквакултуриНяма да се повиши ефективността на работния процес.ІV. Център за оценка на риска по хранителната веригаОстава вероятността от неспазване на сроковете за научна оценка на досиетата.V. Регионалните дирекции по горитеНяма да се намали числеността с 18 бройки.**Вариант 1 „Приемане на проект на постановление на Министерския съвет за изменение и допълнение на нормативни актове**І. Държавен фонд „Земеделие“ Ще се повиши ефективността на работния процес и ще се увеличи административния капацитет с 18 щатни бройки.ІІ. Изпълнителна агенция „Сертификационен одит на средствата от европейските земеделски фондове”Ще се повиши ефективността на работния процес и ще се увеличи административния капацитет с 2 щатни бройки.ІІІ. Изпълнителна агенция по рибарство и аквакултуриЩе се повиши ефективността на работния процес, като се оптимизират функции на дирекции. В същото време 6 щатни бройки от общата численост ще преминат към ДФЗ.ІV. Център за оценка на риска по хранителната веригаЩе се повиши ефективността на работния процес и ще се увеличи административния капацитет с 4 щатни бройки.V. Регионалните дирекции по горитеЩе се намали числеността с 18 от свободните щатни бройки. |
| **5. Негативни въздействия:** **Вариант 0 „Без действие”**І. Държавен фонд „Земеделие“ Щатната численост на ДФЗ ще продължи да е недостатъчна за допълнителните функции, свързани с прилагането на мярка 14 от ПРСР и осъществяването на контрол по „Кръстосаното съответствие”;ІІ. Изпълнителна агенция „Сертификационен одит на средствата от европейските земеделски фондове”Щатната численост на ИА СОСЕЗФ ще продължи да е недостатъчна и няма да бъде обезпечен необходимия кадрови ресурс за ефективното и качествено изпълнение на одитните функции;ІІІ. Изпълнителна агенция по рибарство и аквакултуриНе се очаква негативно въздействие.ІV. Център за оценка на риска по хранителната веригаЩатната численост ще продължи да е недостатъчна за извършване на научни оценки на досиетата на продуктите.V.Регионални дирекции по горитеНе се очаква негативно въздействие**Вариант 1 „Приемане на проект на Постановление на Министерския съвет за изменение и допълнение на нормативни актове**Регионални дирекции по горите - намалява се числеността с 18 щатни бройкиИзпълнителна агенция по рибарство и аквакултури – намалява се числеността с 6 щатни бройки.При този вариант не се очакват негативни въздействия по отношение на останалите идентифицираните заинтересовани страни. |
| **6. Положителни въздействия:** **Вариант 0 „Без действие”**Регионалните дирекции по горите Запазват досегашната си численост.Изпълнителната агенция по рибарство и аквакултури Запазва досегашната си численост.Не се очакват положителни въздействия по отношение на останалите заинтересовани страни.**Вариант 1 Приемане на проект на Постановление на Министерския съвет за изменение и допълнение на нормативни актове**І. Държавен фонд „Земеделие“ Ще се повиши ефективността на работния процес във фонда и ще се оптимизира административния му капацитет с 18 щатни бройки;ІІ. Изпълнителна агенция „Сертификационен одит на средствата от европейските земеделски фондове”Увеличаването на щатната численост на ИА СОСЕЗФ с 2 щатни бройки ще подобри ефективното и качествено изпълнение на одитните функции;ІІІ. Изпълнителна агенция по рибарство и аквакултуриЩе се повиши ефективността на работния процес в ИАРА, като се оптимизират функции на дирекции.ІV. Център за оценка на риска по хранителната веригаЩе се повиши ефективността на работния процес по научна оценка на досиета на продукти и ще се увеличи административния капацитет с 4 щатни бройки.V. Регионалните дирекции по горитеНяма идентифицирано положително въздействие. |
| **7. Потенциални рискове:** Не са идентифицирани потенциални рискове.  |
| **8.1. Административната тежест за физическите и юридическите лица:**☐ Ще се повиши**☐** Ще се намали**☒ Няма ефект.****8.2. Създават ли се нови регулаторни режими? Засягат ли се съществуващи режими и услуги?**Не се създават нови регулаторни режими и не се засягат съществуващи режими и услуги |
| **9. Създават ли се нови регистри?**Не |
| **10. Как въздейства актът върху микро-, малките и средните предприятия (МСП)?**☐ Актът засяга пряко МСП☐ Актът не засяга МСП☒ Няма ефект |
| **11. Проектът на нормативен акт изисква ли цялостна оценка на въздействието?**☐ Да☒ Не |
| **12. Обществени консултации:** Проектът на Постановление на Министерския съвет за изменение и допълнение на нормативни актове ще бъда публикуван на интернет страницата на Министерство на земеделието, храните и горите и на Портала за обществени консултации за срок от 30 дни.  |
| **13. Приемането на нормативния акт произтича ли от правото на Европейския съюз?**☐ Да☒ Не |
| **14. Име, длъжност, дата и подпис на директора на дирекцията, отговорна за изработването на нормативния акт:**Ивелина Колева – и.д директор на дирекция „Правни дейности и законодателство на Европейския съюз”**Дата: 27.12.2019 г.****Подпис:** |